
23 հուլիսի 2026 թվականի  N              - Ա



«ՍՏԱՆԴԱՐՏԱՑՄԱՆ  ԵՎ  ՉԱՓԱԳԻՏՈՒԹՅԱՆ   ԱԶԳԱՅԻՆ  ՄԱՐՄԻՆ» 
ՓԱԿ ԲԱԺՆԵՏԻՐԱԿԱՆ  ԸՆԿԵՐՈՒԹՅԱՆ  ԿԱՆՈՆԱԴՐԱԿԱՆ  ԿԱՊԻՏԱԼԸ ՆՎԱԶԵՑՆԵԼՈՒ,  ԱՆՇԱՐԺ  ԳՈՒՅՔ  ԱՄՐԱՑՆԵԼՈՒ  ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՀԱՆՁՆԵԼՈՒ ՄԱՍԻՆ 
--------------------------------------------------------------------------------------------------------


Հիմք ընդունելով «Բաժնետիրական ընկերությունների մասին» օրենքի 36-րդ հոդվածը, 67-րդ հոդվածի 1-ին մասը, 68-րդ հոդվածի 7-րդ մասը, «Կառավարչական իրավահարաբերությունների կարգավորման մասին» օրենքի 5-րդ հոդվածի 5-րդ և 8-րդ մասերը, «Պետական գույքի կառավարման մասին» օրենքի 30-րդ հոդվածը, Հայաստանի Հանրապետության կառավարության 2023 թվականի ապրիլի 21-ի N 595-Ն որոշման N 1 հավելվածով հաստատված կարգի 3-րդ կետի 6-րդ ենթակետը՝ Հայաստանի Հանրապետության կառավարությունը    ո ր ո շ ու մ     է.
1. Թույլատրել «Ստանդարտացման և չափագիտության ազգային մարմին» փակ բաժնետիրական ընկերությանը (այսուհետ՝ ընկերություն) սեփականության իրավունքով իրեն պատկանող` Երևան քաղաքի Արաբկիր վարչական շրջան, Կոմիտասի պողոտա թիվ 49/4 շենք, հ2 հասցեում գտնվող 647,194.4 հազ. դրամ հաշվեկշռային արժեքով 444.00 քառ. մ մակերեսով 8-րդ հարկի տարածքով՝ ներառյալ այդ տարածքի սպասարկման ու օգտագործման համար հատկացված 0.1543 հեկտար հողամասի և շենքից ընդհանուր բաժնային սեփականության 281.4 քառ. մ-ի նկատմամբ 4604/78778 բաժնեմասը և 661,599.4 հազ. դրամ հաշվեկշռային արժեքով 26.6 քառ. մ մակերեսով շվաքարանից ավտոկայանատեղով՝ ներառյալ շվաքարանից ընդհանուր բաժնային սեփականության իրավունքով 66.1 քառ. մ տարածքը (անշարժ գույքի նկատմամբ իրավունքների պետական գրանցման վկայական N 26062020-01-0265, գաղտնաբառ՝ QAPE3ZW9TCEA (այսուհետ՝ գույք), վճարել այդ ընկերության կողմից տեղաբաշխված` պետությանը պատկանող համապատասխան թվով բաժնետոմսերի` Հայաստանի Հանրապետության օրենսդրությամբ սահմանված կարգով ձեռքբերման դիմաց:
2.  Ընկերության կողմից ձեռք բերված բաժնետոմսերի մարման միջոցով, սահմանված կարգով, համապատասխան չափով նվազեցնել ընկերության կանոնադրական կապիտալը։
3. Հայաստանի Հանրապետության էկոնոմիկայի նախարարին` սույն որոշումն ուժի մեջ մտնելուց հետո եռամսյա ժամկետում, սահմանված կարգով, ապահովել ընկերության կանոնադրության մեջ սույն որոշումից բխող փոփոխությունների գրանցումը` առաջացող ծախսերն իրականացնելով ընկերության միջոցների հաշվին։
4. [bookmark: _GoBack]Հայաստանի Հանրապետության կողմից ձեռք բերված սույն որոշման 1-ին կետում նշված գույքը ամրացնել Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին (այսուհետ՝ կոմիտե) և տաս տարի ժամկետով անհատույց օգտագործման իրավունքով հանձնել «Հայաստանի արտահանման ապահովագրական գործակալություն» ապահովագրական փակ բաժնետիրական ընկերությանը։
5. Հայաստանի Հանրապետության տարածքային կառավարման և ենթակառուցվածքների նախարարին` 
1)  գույքի սեփականության իրավունքը պետությանը փոխանցվելուց առաջացող ավելացված արժեքի հարկի և շահութահարկի վճարումն իրականացնել «Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքի 7-րդ հոդվածի 10-րդ մասով սահմանված կարգով.
2) սույն որոշման 3-րդ կետով սահմանված աշխատանքների ավարտից հետո, եռամսյա ժամկետում ընկերության և «Հայաստանի արտահանման ապահովագրական գործակալություն» ապահովագրական փակ բաժնետիրական ընկերության հետ համատեղ, սահմանված կարգով, ապահովել սույն որոշման 1-ին կետում նշված գույքի հանձնման-ընդունման աշխատանքների կատարումը՝ դրանից բխող գույքային իրավունքների պետական գրանցման (հաշվառման) հետ կապված ծախսերն իրականացնելով «Հայաստանի արտահանման ապահովագրական գործակալություն» ապահովագրական փակ բաժնետիրական ընկերության միջոցների հաշվին։
6. Կոմիտեի նախագահին՝ սույն որոշման 5-րդ կետի 2-րդ ենթակետում նշված աշխատանքների ավարտից հետո մեկամսյա ժամկետում «Հայաստանի արտահանման ապահովագրական գործակալություն» ապահովագրական փակ բաժնետիրական ընկերության հետ կնքել սույն որոշման 4-րդ կետում նշված անշարժ գույքի անհատույց օգտագործման պայմանագիր (այսուհետ՝ պայմանագիր)՝ դրանում նախատեսելով, որ պայմանագրի կնքման և պայմանագրից ծագող գույքային իրավունքների գրանցման հետ կապված ծախսերը ենթակա են իրականացման «Հայաստանի արտահանման ապահովագրական գործակալություն» ապահովագրական փակ բաժնետիրական ընկերության միջոցների հաշվին:





ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
                               ՓՈԽՎԱՐՉԱՊԵՏ 				     Տ. ԽԱՉԱՏՐՅԱՆ

